
DR 30.11.2011  

 
131 

Fasal 3 memperuntukkan mengenai seksyen 27, 27A, 27B dan 27C Akta 344 
berbangkit daripada Akta Perhimpunan Aman 2011 yang memansuhkan keperluan 
untuk mendapatkan lesen untuk mengadakan mengumpul mana-mana perhimpunan 
atau membentuk perarakan di mana-mana tempat awam. 

Fasal 4 mengandungi peruntukan tentang kesan pemotongan seksyen 27, 
27A, 27B dan 27C Akta 344. Apabila mula berkuat kuasanya akta ini semua perkara 
yang berhubungan dengan suatu lesen untuk mengadakan atau mengumpulkan apa-
apa perhimpunan atau membentuk apa-apa perarakan di bawah seksyen 27 yang 
belum diputuskan pegawai yang menjaga daerah polis atau pesuruhjaya atau Ketua 
Polis tidak akan diteruskan.  Semua lesen yang dikeluarkan bagi apa-apa perhimpunan 
dan perarakan yang akan diadakan dikumpulkan atau dibentuk sebelum tarikh 
permulaan kuat kuasa akta ini hendaklah terhenti kuat kuasa. Apa-apa tindakan sivil 
atau jenayah menurut seksyen 27, 27A, atau 27B Akta ibu yang belum selesai sebelum 
tarikh kuat kuasa akta ini tidaklah terjejas oleh akta ini dan hendaklah diteruskan 
seolah-olah akta ini tidak diperbuat. 

           Tuan Yang di-Pertua, Ahli-ahli Yang Berhormat sesungguhnya pindaan kepada 
Akta Polis 1967 [Akta 344] yang meniadakan kehendak bagi lesen untuk mengadakan, 
mengumpul atau membentuk satu perhimpunan merupakan satu langkah ke arah 
memperkukuhkan kedaulatan undang-undang dengan izin, rule of law dan 
memartabatkan kebebasan asasi dengan izin, fundamental liberty di Malaysia 
khususnya hak untuk berhimpun secara aman dan tanpa senjata. Ia dilihat akan dapat 
membantu mencapai matlamat pelaksanaan dan pentadbiran sistem perundangan 
yang lebih adil di samping memelihara kebebasan asasi individu sebagaimana yang 
dijamin oleh Perlembagaan Persekutuan.   

Tuan Yang di-Pertua, saya mohon mencadangkan.   

Timbalan Menteri Penerangan, Komunikasi dan Kebudayaan I [Dato’ 
Joseph Salang anak Gandum]:  Tuan Yang di-Pertua saya mohon menyokong. 

Timbalan Yang di-Pertua [Datuk Ronald Kiandee]: Ahli-ahli Yang 
Berhormat masalah di hadapan Majlis rang undang-undang bernama suatu akta 
meminda Akta Polis 1967 dibacakan kali kedua sekarang dan terbuka untuk dibahas.  
Ahli Yang Berhormat saya ingin hadkan masa tidak lebih sepuluh minit untuk 
perbahasan ini dan saya berhasrat untuk memberhentikan perbahasan sebelum jam 
10.30. Selepas itu Yang Berhormat Menteri bolehlah menjawab. Jemput Yang 
Berhormat Kota Belud. 

 

9.46 mlm. 

Dato’ Abd. Rahman Dahlan [Kota Belud]: Saya tidak panjang Tuan Yang di-
Pertua. Saya memuji tindakan kerajaan untuk perundangan Perhimpunan Aman 2011 
yang telah kita luluskan di Dewan Rakyat semalam dan setelah nanti akan diluluskan 
oleh Dewan Negara dan akan diperkenankan oleh Duli Yang Maha Mulia yang di-
Pertuan Agong undang-undang ini akan diluluskan, akan menjadi sah dan ini adalah 
untuk menjaga keamanan negara.   

Kita mendengar bagaimana pandangan pihak pembangkang yang telah 
menggunakan kesempatan untuk mengkritik Akta Perhimpunan Aman 2011 dan kita 
melihat bagaimana mereka cuba untuk mengaburi mata rakyat dengan mengatakan 
bahawa himpunan-himpunan perjumpaan tidak dibenarkan. Apa yang kita tahu di 
dalam akta itu ialah perhimpunan masih boleh diadakan di kawasan-kawasan yang 
telah dikenal pasti.   

Jadi saya ingin minta pandangan Tuan Yang di-Pertua supaya pihak kerajaan 
kalau boleh memberikan sedikit gambaran jenis kawasan apa yang akan dibenarkan di 
bawah Akta Perhimpunan Aman 2011 yang ada kaitan dengan apa yang kita 
bincangkan pada hari ini supaya rakyat di sana itu tidak begitu keliru sama ada, kita 
pernah membincangkan tentang stadium tetapi apakah ada kawasan-kawasan lapang 
yang akan dijadikan sebahagian daripada kawasan yang akan dibenarkan di bawah 
Perhimpunan Aman 2011. Ini penting supaya kita dapat menerangkan kepada rakyat 
bahawa kerajaan serius untuk mengadakan kawasan-kawasan tersebut dan apakah 
kawasan ini dibuat di seluruh Malaysia di seluruh pelosok negara kita. 



131 Fasal 3 memperuntukkan mengenai seksyen 27, 27A, 27B dan 27C Akta 344 berbangkit daripada Akta Perhimpunan Aman 2011 yang memansuhkan keperluan untuk mendapatkan lesen untuk mengadakan mengumpul mana-mana perhimpunan atau membentuk perarakan di mana-mana tempat awam. Fasal 4 mengandungi peruntukan tentang kesan pemotongan seksyen 27, 27A, 27B dan 27C Akta 344. Apabila mula berkuat kuasanya akta ini semua perkara yang berhubungan dengan suatu lesen untuk mengadakan atau mengumpulkan apa- apa perhimpunan atau membentuk apa-apa perarakan di bawah seksyen 27 yang belum diputuskan pegawai yang menjaga daerah polis atau pesuruhjaya atau Ketua Polis tidak akan diteruskan. Semua lesen yang dikeluarkan bagi apa-apa perhimpunan dan perarakan yang akan diadakan dikumpulkan atau dibentuk sebelum tarikh permulaan kuat kuasa akta ini hendaklah terhenti kuat kuasa. Apa-apa tindakan sivil atau jenayah menurut seksyen 27, 27A, atau 27B Akta ibu yang belum selesai sebelum tarikh kuat kuasa akta ini tidaklah terjejas oleh akta ini dan hendaklah diteruskan seolah-olah akta ini tidak diperbuat. Tuan Yang di-Pertua, Ahli-ahli Yang Berhormat sesungguhnya pindaan kepada Akta Polis 1967 [Akta 344] yang meniadakan kehendak bagi lesen untuk mengadakan, mengumpul atau membentuk satu perhimpunan merupakan satu langkah ke arah memperkukuhkan kedaulatan undang-undang dengan izin, rule of law dan memartabatkan kebebasan asasi dengan izin, fundamental liberty di Malaysia khususnya hak untuk berhimpun secara aman dan tanpa senjata. Ia dilihat akan dapat membantu mencapai matlamat pelaksanaan dan pentadbiran sistem perundangan yang lebih adil di samping memelihara kebebasan asasi individu sebagaimana yang dijamin oleh Perlembagaan Persekutuan. Tuan Yang di-Pertua, saya mohon mencadangkan. Timbalan Menteri Penerangan, Komunikasi dan Kebudayaan I [Dato' Joseph Salang anak Gandum]: Tuan Yang di-Pertua saya mohon menyokong. Timbalan Yang di-Pertua [Datuk Ronald Kiandee]: Ahli-ahli Yang Berhormat masalah di hadapan Majlis rang undang-undang bernama suatu akta meminda Akta Polis 1967 dibacakan kali kedua sekarang dan terbuka untuk dibahas. Ahli Yang Berhormat saya ingin hadkan masa tidak lebih sepuluh minit untuk perbahasan ini dan saya berhasrat untuk memberhentikan perbahasan sebelum jam 10.30. Selepas itu Yang Berhormat Menteri bolehlah menjawab. Jemput Yang Berhormat Kota Belud. 9.46 mlm. Dato' Abd. Rahman Dahlan [Kota Belud]: Saya tidak panjang Tuan Yang di- Pertua. Saya memuji tindakan kerajaan untuk perundangan Perhimpunan Aman 2011 yang telah kita luluskan di Dewan Rakyat semalam dan setelah nanti akan diluluskan oleh Dewan Negara dan akan diperkenankan oleh Duli Yang Maha Mulia yang di- Pertuan Agong undang-undang ini akan diluluskan, akan menjadi sah dan ini adalah untuk menjaga keamanan negara. Kita mendengar bagaimana pandangan pihak pembangkang yang telah menggunakan kesempatan untuk mengkritik Akta Perhimpunan Aman 2011 dan kita melihat bagaimana mereka cuba untuk mengaburi mata rakyat dengan mengatakan bahawa himpunan-himpunan perjumpaan tidak dibenarkan. Apa yang kita tahu di dalam akta itu ialah perhimpunan masih boleh diadakan di kawasan-kawasan yang telah dikenal pasti. Jadi saya ingin minta pandangan Tuan Yang di-Pertua supaya pihak kerajaan kalau boleh memberikan sedikit gambaran jenis kawasan apa yang akan dibenarkan di bawah Akta Perhimpunan Aman 2011 yang ada kaitan dengan apa yang kita bincangkan pada hari ini supaya rakyat di sana itu tidak begitu keliru sama ada, kita pernah membincangkan tentang stadium tetapi apakah ada kawasan-kawasan lapang yang akan dijadikan sebahagian daripada kawasan yang akan dibenarkan di bawah Perhimpunan Aman 2011. Ini penting supaya kita dapat menerangkan kepada rakyat bahawa kerajaan serius untuk mengadakan kawasan-kawasan tersebut dan apakah kawasan ini dibuat di seluruh Malaysia di seluruh pelosok negara kita.